ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகரங்களில் உள்ள அனைத்து வீடுகளுக்கும் குழாய்கள் மூலம் நீர் வழங்குவதையும், கழிவுநீர் மேலாண்மையைப் பாதுகாப்பதையும் அம்ருத் 2.0 நோக்கமாகக் கொண்டுள்ளது: தமிழகம் குறித்த தகவல்கள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு .கவுஷல் கிஷோர் கீழ்காணும் தகவல்களை வழங்கினார்.
புத்தாக்கம் மற்றும் நகர்ப்புற மாற்றத்திற்கான அடல் மிஷன் 2.0  திட்டம் 1 அக்டோபர், 2021 அன்று 5 ஆண்டுகளுக்கு அதாவது 2021-22 நிதியாண்டு முதல் 2025-26 நிதியாண்டு வரை தொடங்கப்பட்டது.
நாட்டில் உள்ள அனைத்து நகரங்களில் உள்ள அனைத்து வீடுகளுக்கும் குழாய்கள் மூலம் நீர் வழங்கல் மற்றும் அம்ருத் திட்டத்தின் முதல் கட்டத்தில் 500 நகரங்களில் கழிவுநீர் மேலாண்மை பாதுகாப்பு உள்ளிட்டவற்றுக்காக அம்ருத் 2.0 வடிவமைக்கப்பட்டுள்ளது.
அம்ருத் 2.0-க்கான மொத்த செலவு ரூ 2,99,000 கோடி என மதிப்பிடப்பட்டுள்ளது. ஐந்து ஆண்டுகளுக்கான மத்திய அரசு செலவான ரூ 76,760 கோடியும் இதில் அடங்கும். மார்ச் 2023 வரை அம்ருத்தின் தற்போதைய திட்டங்களுக்கான ரூ 22,000 கோடி  நிதியும் இந்த செலவினத்தில் அடங்கும்.
தமிழ்நாட்டில் திட்டங்களுக்கான மத்திய நிதி ஒதுக்கீடு ரூ 4935 கோடி ஆகும், நிர்வாகம் மற்றும் அலுவலக செலவுகளுக்கான ஒதுக்கீடு ரூ 160.36 கோடி ஆகும்.
புதுச்சேரியில் திட்டங்களுக்கான மத்திய நிதி ஒதுக்கீடு ரூ 150 கோடி ஆகும், நிர்வாகம் மற்றும் அலுவலக செலவுகளுக்கான ஒதுக்கீடு ரூ 4.87 கோடி ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811880
சிறப்பு சேவைகள் மற்றும் கட்டுரைகள்
ஒலி பெருக்கிகள்/ செல்போன்கள் அதிகளவில் பறிமுதல்: ஜிஎஸ்டி மற்றும் மத்திய கலால் வரித்துறை அதிகாரிகள் நடவடிக்கை
சென்னை அண்ணா சாலை பகுதியில், விலைப்பட்டியல் இல்லாமல் கொண்டு வரப்பட்ட கூம்பு வடிவ ஒலி பெருக்கிகள், கார் ஸ்பீக்கர்கள் மற்றும் செல்போன்களை ஜிஎஸ்டி மற்றும் மத்திய கலால் வரித்துறை அதிகாரிகள் பறிமுதல் செய்தனர்.
சென்னையில் உள்ள ஜிஎஸ்டி மற்றும் மத்திய கலால் வரித்துறை அதிகாரிகள் 24 மணி நேரக் கட்டுப்பாட்டு அறை அமைத்து, தேர்தல் முறைகேடுகளை கண்காணிக்கும் பணியில் ஈடுபட்டுள்ளனர்.
சென்னை அண்ணா சாலை பகுதியில் சோதனையில் ஈடுபட்ட கள அதிகாரிகள், விலைப் பட்டியல் இல்லாமல் கொண்டுவரப்பட்ட கூம்பு வடிவ ஒலிபெருக்கிகள், கார் ஸ்பீக்கர்கள் மற்றும் பிரபல நிறுவனங்களின் செல்போன்களை பறிமுதல் செய்தனர்.
இவற்றின் மதிப்பு ரூ.25 லட்சம் முதல் ரூ.30 லட்சம் வரை இருக்கும் எனவும், இது தொடர்பாக மேலும் விசாரணை நடந்து வருவதாக, வட சென்னை ஜிஎஸ்டி மற்றும் மத்திய கலால் வரித்துறை மக்கள் தொடர்பு அதிகாரி திரு என்.ஆர். ராஜ்குமார் வெளியிட்ட செய்தி குறிப்பில் தெரிவித்துள்ளார்.
ரசாயனம் மற்றும் உரங்கள் அமைச்சகம்
மக்கள் மருந்தக பொது மருந்துகளின் பலன்கள் குறித்த விழிப்புணர்வை ஏற்படுத்துவதற்கான வாகனங்களை இணை அமைச்சர் திரு. பகவந்த் குபா கொடியசைத்து துவக்கி வைத்தார்
மக்கள் மருந்தக பொது மருந்துகளின் பலன்கள் குறித்த விழிப்புணர்வை ஏற்படுத்துவதற்கான மக்கள் மருந்தக ரதம், மக்கள் மருந்தக வேன்கள் மற்றும் மக்கள் மருந்தக மின்சார ரிக்ஷாக்கள் உள்ளிட்டவற்றை மத்திய ரசாயனம், உரங்கள், புதிய மற்றும் புதுப்பிக்கத்தக்க எரிசக்தி இணை அமைச்சர் திரு .பகவந்த் குபா புதுதில்லியில் கொடியசைத்து துவக்கி வைத்தார்.
ஒரு வார கால கொண்டாட்டங்களின் ஒரு பகுதியாக நாடு முழுவதும் இந்த வாகனங்கள் சென்று விழிப்புணர்வை ஏற்படுத்தும். மக்கள் மருந்தக ரதம் ஏழு நாட்களில் 4 முதல் 5 மாநிலங்களை சென்றடைய உள்ள நிலையில், மார்ச் 7-ம் தேதி வரை தில்லி முழுவதும் மின்சார ரிக்ஷாக்கள் பயணிக்கும்.
மக்கள் மருந்தகம் திட்டத்தின் பயன்கள் குறித்தும் குறைந்த விலையில் மக்கள் மருந்தகங்களில் கிடைக்கக்கூடிய பொது மருந்துகள் குறித்தும் மக்களிடையே விழிப்புணர்வை இந்த வாகனங்கள் உருவாக்கும்.
மக்கள் மருந்தகம் தின கொண்டாட்டங்களின் இரண்டாம் நாளன்று நாடு முழுவதும் உள்ள 75 இடங்களில் மகளிர் சக்தி நிகழ்ச்சிகள் நடைபெற்றன. பெண்களை கவுரவிக்கும் வகையில் நடைபெற்ற இந்த நிகழ்ச்சியின் பொது மக்கள் மருந்தகத்தில் கிடைக்கக்கூடிய பல்வேறு பொருட்கள் அடங்கிய பரிசு பெட்டகம் விநியோகிக்கப்பட்டது.
பெண் தலைவர்கள், மாநகராட்சி மேயர்கள், பொதுமக்கள் பிரதிநிதிகள் மற்றும் பல்வேறு துறைகளை சேர்ந்த சிறப்பு வாய்ந்த பெண்மணிகள் இந்த நிகழ்ச்சிகளில் கலந்துகொண்டனர்
இந்த நிகழ்ச்சிகள் அனைத்தும் இந்திய சுதந்திரத்தின் 75 ஆண்டுகளை குறிக்கும் விடுதலையின் அமிர்தப் பெருவிழாவின் கீழ் நடத்தப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802352
பிரதமர் அலுவலகம்
அமிதாப் பச்சனின் 80-வது பிறந்தநாளையொட்டி பிரதமர் வாழ்த்து
அமிதாப் பச்சனின் 80-வது பிறந்தநாளையொட்டி பிரதமர் திரு நரேந்திர மோடி அவருக்கு வாழ்த்து தெரிவித்துள்ளார். பல தலைமுறைகளை சேர்ந்த ரசிகர்களை தமது நடிப்பால் பரவசப்படுத்தி, மகிழ்வித்த அமிதாப் பச்சன் இந்தியாவின் திரையுலக ஆளுமைகளில் மிகச்சிறந்தவர் என திரு மோடி கூறியுள்ளார்.
இது குறித்து ட்விட்டர் பதிவில் பிரதமர் கூறியிருப்பதாவது;
“மிகவும் மகிழ்ச்சிமிக்க 80வது பிறந்தநாள் வாழ்த்துக்கள் அமிதாப்பச்சன் ஜி. பல தலைமுறைகளை சேர்ந்த ரசிகர்களை தமது நடிப்பால் பரவசப்படுத்தி, மகிழ்வித்த அவர், இந்தியாவின் திரையுலக ஆளுமைகளில் மிகச்சிறந்தவர் ஆவார். அவர் நீண்ட ஆயுளுடன், ஆரோக்கியமாக வாழ வாழ்த்துக்கள்”.
நிதி அமைச்சகம்
வெற்றிகரமான மின்னணு நிதி பரிமாற்றம் வழியாக பிரதமரின் விவசாய வெகுமதி நிதித்திட்டத்தின்கீழ் ஏராளமான விவசாயிகள் குறுகிய காலகட்டத்தில் பொதுநிதி மேலாண்மை அமைப்பின்மூலம் பலன் பெற்றனர் : ஒரு வரலாற்றுச் சாதனை
பிரதமர் திரு. நரேந்திர மோடி, பிரதமரின் விவசாய வெகுமதி நிதித்திட்டத்தை உத்தரப்பிரதேச மாநிலம், கோரக்பூரில் பிப்ரவரி 24-ஆம் தேதி 2019 அன்று துவக்கி வைத்தார். இதன்மூலம் 24 மாநிலங்கள் மற்றும் யூனியன் பிரதேசங்களைச் சேர்ந்த தகுதிவாய்ந்த 1,01,06,880  விவசாயிகளின் வங்கிக் கணக்குகளில் முதல் தவணையாக ரூ. 2,021 கோடியானது, மின்னணு நிதி பரிமாற்றத்தின் மூலம் அவர்களது வங்கிக் கணக்குகளில் நேரடியாக வரவு வைக்கப்பட்டது. இந்தத் திட்டத்தின்கீழ் ஒவ்வோராண்டும் தகுதிவாய்ந்த சிறு மற்றும் விளிம்பு நிலையில் உள்ள ஒவ்வொரு விவசாயக் குடும்பத்தினருக்கும் தலா ரூ. 6,000 வழங்கப்படும். 2 ஹெக்டேர் நிலத்தை கூட்டாகவோ அல்லது சொந்தமாகவோ வைத்திருக்கும் விவசாயக் குடும்பங்களுக்கு இந்த நிதியுதவி கிடைக்கும்.
பிரதமரின் விவசாய வெகுமதி நிதித்திட்டத்தின்கீழ் பயனாளிகளுக்கு பொதுநிதி மேலாண்மை அமைப்பின் மூலம் நேரடி பணப்பரிமாற்றம் செய்யப்படுகின்றது. வலைதளத்தை அடிப்படையாகக் கொண்டு, பொதுக்கணக்கு கட்டுப்பாட்டாளர், மத்திய அரசின் நிதியமைச்சகம் நிர்வகிக்கும் மத்திய அரசின் எம்.ஐ.எஸ்., ஐ.டி வழியாக பணப்பரிமாற்றம் செய்யப்படுகிறது. பிரதமரின் விவசாய வெகுமதி நிதித்திட்டம் நேரடி மானிய பரிமாற்றத்தின் மூலம் நடைபெறுவதால், ஆட்களின் தலையீடு இன்றி நேரடியாக பயனாளிகளின் வங்கிக் கணக்குகளில் ஒளிவுமறைவின்றியும், தாமதமின்றியும் பணம் வரவு வைக்கப்படுகிறது. பிரதமரின் விவசாய வெகுமதி நிதித்திட்டம் 273 வங்கிகளுடன் ஒருங்கிணைக்கப்பட்டுள்ளதால், வங்கிக் கணக்குகளின் விவரங்களை பயனாளிகள் நேரடியாக சரிபார்த்துக் கொள்ள வகைசெய்கிறது. மத்திய அரசின் திட்டங்களுக்கான அனைத்து நேரடி மானியப் பரிமாற்றமும், பிரதமரின் விவசாய வெகுமதி நிதித்திட்டத்தின்கீழ் வழங்கப்படுவதாக அறிவிக்கப்பட்டுள்ளது.
மனித வள மேம்பாட்டு அமைச்சகம்
பள்ளி மாணவர்களுக்கான தொழிற்கல்வி மற்றும் தொழில் வழிகாட்டுதலை மறுவடிவமைப்பது குறித்த ஒரு நாள் ஆலோசனை கருத்தரங்குக்கு கல்வி அமைச்சகம் ஏற்பாடு
பள்ளிக் கல்வி துறை செயலர் திரு சஞ்சய் குமார், திறன் மேம்பாடு மற்றும் தொழில்முனைவோர் அமைச்சகம், பயிற்சி இயக்குநரகம் , பிஎஸ்எஸ்சிஐவிஇ, போபால், என்சிஇஆர்டி, சிபிஎஸ்இ, என்சிவிஇடி, ஏஐசிடிஇ போன்றவற்றுடன் ஆலோசனை பயிலரங்கு மற்றும் இரண்டு வட்டமேஜை உரையாடல்களுக்குத் தலைமை தாங்கினார். பயிலரங்கு மற்றும் வட்டமேசை உரையாடலில் சிவில் சமூக அமைப்புகள், மாநிலக் கல்வித் துறை, பயிற்சியாளர்கள், தொழிற்கல்வி, தொழில் ஆலோசனைத் துறைகளில் பணிபுரியும் நிறுவனங்கள், பெருவணிக நிறுவனங்களுடன், தற்போதைய மற்றும் தேர்ச்சி பெற்ற மாணவர்கள் ஆகியோரும் கலந்து கொண்டனர்.
மாணவப் பருவத்தில் முறையான தொழில் பயிற்சி மூலம் பணியாளர்களை திறன்படுத்துவதில் இந்தியா மற்ற நாடுகளுக்கு இணையாக இருக்க வேண்டும் என்று தலைமை உரையில், பள்ளிக் கல்வி துறை செயலர் திரு சஞ்சய் குமார் வலியுறுத்தினார். இது போன்ற சிக்கல்களை புதிய கல்விக் கொள்கை கண்டறிந்துள்ளதுடன், தீர்வு நடவடிக்கைகளையும் பரிந்துரைத்துள்ளது என்று அவர் கூறினார்.
புதிய கல்விக் கொள்கையின்படி, அடுத்த தசாப்தத்தில் அனைத்து பள்ளிகளிலும் உயர்கல்வி நிறுவனங்களிலும் தொழிற்கல்வி படிப்படியாக ஒருங்கிணைக்கப்பட வேண்டும் என்று திரு. குமார் சுட்டிக்காட்டினார். திறன் இடைவெளி பகுப்பாய்வு மற்றும் உள்ளூர் வாய்ப்புகளின் அடிப்படையில் தொழில்கள் மற்றும் படிப்புகள் தேர்ந்தெடுக்கப்படும்.
மறுவடிவமைத்தல், தொழிற்கல்வி தொகுதிகளை புதுப்பித்தல் போன்றவை தொடர்பான பல்வேறு யோசனைகள் விரிவாக விவாதிக்கப்பட்டன. வாழ்க்கைத் திறன்களின் முக்கியத்துவம், தகவல் சமச்சீரற்ற தொழிற்கல்வி பள்ளியை உயர்த்துதல், தொழிற்கல்விக்கு பாலினக் கண்ணோட்டத்தை வழங்குதல் போன்றவை இந்த விவாதங்களில் முக்கியத்துவம் பெற்றன. புதிதாக அறிமுகப்படுத்தப்பட்ட தேசிய கல்விக் கொள்கை, கிளவுட் கம்ப்யூட்டிங், செயற்கை நுண்ணறிவு, மெஷின் லேர்னிங், டேட்டா அனாலிட்டிக்ஸ், ரோபோடிக் செயல்முறை ஆட்டோமேஷன், சைபர் செக்யூரிட்டி போன்ற திறன்களைக் கொண்ட மாணவர்களை மேம்படுத்துவதை நோக்கமாக கொண்டதாகும். இதனால் தொழில் பட்டதாரிகள் உலகப் பொருளாதாரத்தில் போட்டியிட முடியும்.
சுகாதாரம் மற்றும் குடும்ப நலத்துறை அமைச்சகம்
கேரளாவின் கோழிக்கோடு மாவட்டத்தில் நிபா வைரஸ் பரவல் கண்டுபிடிப்பு: மத்திய குழு விரைவு
கேரளாவின் கோழிக்கோடு மாவட்டத்தில் நிபா வைரஸ் பரவுவது கண்டறியப்பட்டுள்ளது. இதையடுத்து அங்கு மத்தியக் குழு விரைந்துள்ளது.
கோழிக்கோட்டில் கடந்த 3ம் தேதி, 12 வயது சிறுவன் ஒருவன் மூளை அழற்சி மற்றும் மாரடைப்பு அறிகுறியுடன் மருத்துவமனையில் அனுமதிக்கப்பட்டான். அவனுக்கு நிபா வைரஸ் பாதிப்பு ஏற்பட்டிருக்கலாம் என சந்தேகிக்கப்படுகிறது. இந்த வைரஸ், பழந்தின்னி வவ்வால்களின் எச்சில் மூலம் பரவுகிறது. மருத்துவமனையில் அனுமதிக்கப்பட்ட அந்த சிறுவன் இன்று காலை உயிரிழந்தான்.
இதையடுத்து கேரளாவுக்கு நோய்கட்டுப்பாட்டு தேசிய குழுவை  மத்திய அரசு அனுப்பியுள்ளது. இந்த குழு கேரளாவுக்கு தேவையான தொழில்நுட்ப உதவியை வழங்கும்.
இங்கு நோய் கட்டுப்பாடு, பொது சுகாதார நடவடிக்கைகளை மேற்கொள்ள மத்திய அரசு அறிவுறுத்தியுள்ளது. கடந்த 2018ம் ஆண்டும், கேரள மாநிலம் கோழிக்கோட்டில் நிபா வைரஸ் பாதிப்பு ஏற்பட்டது நினைவிருக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752188
-------
(Visitor Counter : 259
சிறப்பு சேவைகள் மற்றும் கட்டுரைகள்
எம்.ஜி.ஆர் நினைவு தினத்தில் டாக்டர் எல்.முருகன் மரியாதை
தமிழக முன்னாள் முதலமைச்சர் டாக்டர் எம்.ஜி. ராமச்சந்திரனின் நினைவு தினம் இன்று  கடைபிடிக்கப்படுகிறது. இந்நாளையொட்டி, மத்திய தகவல் ஒலிபரப்பு மற்றும் கால்நடை, பால்வளம் & மீன்வளத்துறை இணை அமைச்சர் டாக்டர் எல்.முருகன், முன்னாள் முதலமைச்சர் எம்.ஜி.ஆரை நினைவு கூர்ந்துள்ளார்.
திரு எல். முருகன் வெளியிட்டுள்ள ட்விட்டர் பதிவில்;
திரையுலகில் தலைசிறந்த நடிகராக!
தனக்கென தனி தடம் பதித்து அரசியலில் ஈடுபட்டு மக்களுக்காக பணிகள் செய்து மக்களால் என்றென்றும் போற்றப்படும் பாரத ரத்னா #எம்ஜிராமச்சந்திரன் அவர்களை நினைவு கொள்வோம் என்று தெரிவித்துள்ளார்.
(Visitor Counter : 96
பிரதமர் அலுவலகம்
பகத் சிங்கின் பிறந்த நாளன்று பிரதமர் அவருக்கு அஞ்சலி செலுத்தினார்
சுதந்திர போராட்ட வீரர் பகத் சிங்கின் பிறந்த நாளன்று பிரதமர் திரு நரேந்திர மோடி, அவருக்கு அஞ்சலி செலுத்தினார்.
"பாரத மாதாவின் தவப்புதல்வரான அமரர் பகத் சிங்கின் பிறந்த நாளன்று அவருக்கு கோடானு கோடி அஞ்சலிகள். வீரம் மற்றும் துணிச்சலின் எடுத்துக்காட்டான அவரது வரலாறு நாட்டு மக்களுக்கு என்றும் ஊக்கமளிக்கும்," என்று பிரதமர் கூறினார்.
------
(
உள்துறை அமைச்சகம்
தேசிய தலைநகரப் பகுதியில் நில அதிர்வு : “பதட்டப்பட வேண்டாம்” என்று தேசிய நில அதிர்வு மையத்தின் தலைவர் கூறுகிறார்
தில்லி தேசிய தலைநகர் பிராந்தியத்தில் அண்மையில் ஏற்பட்ட நில அதிர்வு குறித்து பதட்டப்பட வேண்டாம் என்று தேசிய நில அதி்ர்வு மையத்தின் இயக்குநர் டாக்டர் பி கே பன்சல் கூறியுள்ளார். அதே சமயத்தில் பூகம்பம் ஏற்படும் அபாயத்தைக் குறைப்பதற்குத் தேவையான முன்னெச்சரிக்கை நடவடிக்கைகளை எடுக்க வேண்டியது அவசியம் என்றும் அவர் வலியுறுத்தியுள்ளார். தேசிய பேரிடர் நிர்வாக ஆணையகம் ஏற்பாடு செய்திருந்த கூட்டத்தில் பேசிய டாக்டர் பன்சல் தில்லி தலைநகரப் பிராந்தியத்தில் பூகம்ப அபாயத்தைக் குறைப்பதற்கான நடவடிக்கைகள் குறித்து எடுத்துரைத்தார்.
-----
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
குணமடைவோர் எண்ணிக்கை அதிகரிப்பதால், இந்தியாவில் குணமடைவோர் விகிதம், ஏறத்தாழ 75 சதவீதமாக அதிகரித்துள்ளது
சிகிச்சை பெற்று வருவோரின் எண்ணிக்கையைக் காட்டிலும் குணமடைந்தோர் எண்ணிக்கை, ஏறத்தாழ 16 லட்சமாக அதிகரித்துள்ளது
நோயால் பாதிக்கப்பட்டவர்களில் மரணம் அடைபவர்களின் விகிதம் உலக அளவில் ஒப்பிடுகையில், இந்தியாவில் மிகக் குறைவாக உள்ளது இது மேலும் குறைந்துள்ளது
கோவிட் நோயிலிருந்து குணம் அடைபவர்களின் எண்ணிக்கை தொடர்ந்து அதிகரித்து வருவதால், இந்தியாவில் இந்த நோயிலிருந்து குணமடைவோரின் எண்ணிக்கை ஏறத்தாழ 75 சதவீதம் அதிகரித்துள்ளது கடந்த 24 மணிநேரத்தில் 57 ஆயிரத்து 989 நோயாளிகள் குணமடைந்துள்ளனர் இதையடுத்து இன்று வரை குணமடைந்த நோயாளிகளின் எண்ணிக்கை,22 லட்சத்து 80 ஆயிரத்து 566.
இந்தியாவில் தற்போது சிகிச்சை பெற்று வருபவர்களின் எண்ணிக்கையுடன் ஒப்பிடுகையில் குணமடைந்தவர்களின் எண்ணிக்கை அதிகரித்து, ஏறத்தாழ 16 லட்சமாக உள்ளது 
இந்த வரைபடத்தில் காண்பிக்கப்பட்டுள்ளது போல நாள்தோறும் குணமடைந்து வருபவர்களில் சராசரி எண்ணிக்கை தொடர்ந்து அதிகரித்து வருகிறது 15018  13-19 ஆகஸ்ட் 2020 வாரத்தில் எண்ணிக்கை 60557.
குணமடைந்து வருபவர்களின் எண்ணிக்கை தொடர்ந்து அதிகரித்து வருவதால், நாட்டில் இந்த நோயால் பாதிக்கப்பட்டவர்களின் எண்ணிக்கை தொடர்ந்து குறைந்து வருகிறது. நோய் இருப்பதாக உறுதி செய்யப்பட்டவர்களில் தற்போது 23.24 சதவீதம் பேர் மட்டுமே சிகிச்சையில் உள்ளனர். இதனால் மரணம் அடைந்தவர்கள் எண்ணிக்கையும் தொடர்ந்து குறைந்து வருகிறது. நோயால் பாதிக்கப்பட்டவர்கள் மரணம் அடையும் விகிதம், தற்போது 1.86 சதவீதமாக உள்ளது இது உலக அளவில் மிகக் குறைவானதாகும் முழு வீச்சுடன் பரிசோதனை மேற்கொள்வது, நோயாளிகளுடன் தொடர்பில் இருந்தவர்களை முழுமையாகக் கண்டறிவது, பலனுள்ள முறையில் சிகிச்சை அளிப்பது என்ற மத்திய அரசின் கொள்கைப் படி தொடர்ந்து விரிவான முயற்சிகளை மேற்கொண்டு வருவதால் இது சாத்தியமாகியுள்ளது
கோவிட் நோயாளிகள் அதிக அளவில் குணமடைந்து வருவதும், மரணமடைவோர் விகிதம் தொடர்ந்து குறைந்து வருவதும் இந்தியாவின் படிப்படியான, தாமாகவே முன்வந்து செயல்படுகின்ற உத்திகள், கள அளவில் நல்ல பலனைத் தந்து வருகின்றன என்பதைக் காட்டுகிறது.
கோவிட்-19 பற்றிய உண்மையான விவரங்கள், தற்போதைய தகவல்கள், கோவிட்-19 தொடர்பான தொழில்நுட்ப விவரங்கள், விதிமுறைகள், அறிவுரைகள் பற்றி தெரிந்து கொள்ள இந்த இணையதளத்தைப் பார்க்கவும்https://www.mohfw.gov.in/. @MoHFW_INDIA.
(
பிரதமர் அலுவலகம்
இ-ஷ்ரம் இணையத்தில் 10 கோடிக்கும் அதிகமான பதிவுகள் குறித்துப் பிரதமர் மகிழ்ச்சி தெரிவித்துள்ளார்
இ-ஷ்ரம் இணையத்தில் 10 கோடிக்கும் அதிகமான பதிவுகள் குறித்து மகிழ்ச்சி தெரிவித்துள்ள பிரதமர் திரு நரேந்திர மோடி இதனை உறுதியிலிருந்து சாதனைக்கான பயணம் என்று குறிப்பிட்டுள்ளார்.
மத்திய தொழிலாளர் நலன் மற்றும் வேலைவாய்ப்புத் துறை அமைச்சர் திரு பூபேந்திர யாதவின் டுவிட்டர் செய்திக்கு பதிலளித்துப் பிரதமர் கூறியிருப்பதாவது:
"இது உறுதியிலிருந்து சாதனைக்கான பயணம் நாட்டின் கோடிக்கணக்கான தொழிலாளர்களின் பலம் புதிய இந்தியாவின் மைல்கல்லாக இன்று மாறி வருகிறது இவர்களின் சமூகப்பாதுகாப்பு நாட்டின் எதிர்கால வலுவில் அடங்கியிருக்கிறது."
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 114.46 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.28 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 11,242 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,85,132 என அதிகரித்துள்ளது.
கடந்த 24 மணி நேரத்தில் 11,919 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,28,762;
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.37 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.97, இது கடந்த 45 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.94 ஆகும். இது கடந்த 55 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.82 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772799
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, 2022 ஆம் ஆண்டிற்கான "மகாராஷ்டிர பூஷன்" விருதை டாக்டர் அப்பாசாகேப் தர்மாதிகாரிக்கு மகாராஷ்டிர மாநிலம் ராய்கரில் இன்று வழங்கினார்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, 2022 ஆம் ஆண்டிற்கான "மகாராஷ்டிர பூஷன்" விருதை டாக்டர் அப்பாசாகேப் தர்மாதிகாரிக்கு மகாராஷ்டிர மாநிலம் ராய்கரில் இன்று வழங்கினார்.இந்நிகழ்ச்சியில், மகாராஷ்டிர முதலமைச்சர் ஏக்நாத் ஷிண்டே, துணை முதலமைச்சர் தேவேந்திர ஃபட்னவிஸ் மற்றும் முக்கிய பிரமுகர்கள் பலர் கலந்து கொண்டனர்.
எந்தப் புகழுக்கும் ஆசைப்படாமல் பொது வாழ்வில் சமூக சேவை செய்த சமூக சேவகர் அப்பாசாகேப் மீது மக்கள் ஆழ்ந்த மரியாதையும் பக்தியும் கொண்டுள்ளனர் என்று திரு அமித் ஷா தமது உரையில் குறிப்பிட்டார். அப்பாசாகேப் செய்த தியாகம், அர்ப்பணிப்பு மற்றும் சேவை மூலமாகவே இத்தகைய மரியாதை மற்றும் பக்தியை அடைய முடிந்துள்ளது என்றும் அவர் கூறினார். அப்பாசாகேப் மீதான மக்களின் அன்பும், நம்பிக்கையும், மரியாதையும் அவரது பணி மற்றும் மாண்புக்கும் நானாசாகேபின் போதனைகளுக்குமான பரிசாகும். மக்களைப் பின்பற்றுவதற்கு பதிலாக, அப்பாசாகேப் போன்று, மக்கள் பின்பற்றும் வகையில் ஒவ்வொருவரும் செயல்பட வேண்டும் என்று திரு ஷா கூறினார்.
சமூக சேவை எனும் கலாசாரம் ஒரே குடும்பத்தில் மூன்று தலைமுறைகளாக நீடிப்பது வரலாற்றில் அரிதாகக் காணப்படுவது என்று மத்திய உள்துறை மற்றும் கூட்டுறவுத்துறை அமைச்சர் தெரிவித்தார். முதலில் நானாசாகேப், பிறகு அப்பாசாகேப், இப்போது சச்சின் பாவ் மற்றும் அவரது சகோதரர்கள் சமூக சேவையின் பாரம்பரியத்தை முன்னெடுத்துச் செல்கின்றனர். அவருக்கு மகாராஷ்டிர பூஷன் விருது வழங்கியதன் மூலம் மகாராஷ்டிரா அரசு அப்பாசாகேபை கௌரவித்தது மட்டுமின்றி, அவரைப் போல் வாழ கோடிக்கணக்கான மக்களை ஊக்கப்படுத்தியுள்ளது என்று அவர் கூறினார்.
மகாராஷ்டிர பூஷன் விருது 1995ல் நிறுவப்பட்டது என்றும், அதன் பின்னர் மகாராஷ்டிரா மற்றும் நாட்டின் சமூக வாழ்க்கைக்குப் பங்களித்த பலருக்கு விருதுகள் வழங்கப்பட்டு வருவதாகவும் திரு அமித் ஷா கூறினார். இப்போது நானாசாகேபின் குடும்பத்தைச் சேர்ந்த அப்பாசாகேபுக்கு விருது கிடைத்துள்ளது என்று அவர் கூறினார். ஒரே குடும்பத்திற்கு இரண்டாவது முறையாக மகாராஷ்டிர பூஷன் விருது வழங்கப்படுவது இதுவே முதல் முறையாகும். "நாம் முன்னேறுவோம்" என்ற முழக்கத்துடன் அப்பாசாகேப் தனது செயல்களின் மூலம் சமூகத்தை வழிநடத்தினார் என்று திரு ஷா கூறினார். குழந்தைகள் மேம்பாடு, இலவசமாகக் கல்விப் பொருட்கள் விநியோகம், மரம் வளர்ப்பு, தூய்மை செய்தல், ரத்த தானம், திருவிழாக் காலங்களில் குப்பைகளைச் சேகரிக்கும் தனித்துவ நடைமுறை, கிணறுகளை சுத்தம் செய்தல், பெண்களுக்கு அதிகாரம் அளித்தல், பழங்குடியினர் நலன், போதையில்லா சமுதாயம், மூடநம்பிக்கை ஒழிப்பு, எழுத்தறிவின்மை ஒழிப்பு ஆகியவற்றுக்காகப் பாடுபட்டு இந்தப் பணிகளில் பல உதாரணங்களை ஏற்படுத்தினார்.
அப்பாசாகேபின் நீண்ட ஆயுளுக்காக பிரார்த்தனை செய்த திரு அமித் ஷா, அவரது லட்சக்கணக்கான தொண்டர்கள் அப்பாசாகேப் வழிகாட்டுதல்படி பல ஆண்டுகள் சமூகத்தில் தொடர்ந்து பணியாற்ற வாழ்த்து தெரிவித்தார். அப்பாசாகேப் போன்ற தகுதியான ஆளுமைக்கு மகாராஷ்டிர பூஷண் விருது வழங்கியதற்காக மகாராஷ்டிர முதலமைச்சர் திரு ஏக்நாத் ஷிண்டே, துணை முதலமைச்சர் திரு தேவேந்திர ஃபட்னவிஸ் ஆகியோருக்கு அவர் நன்றி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
டாக்டர் ராம் மனோகர் லோகியா மருத்துவமனையின் முதுநிலை மருத்துவக்கல்வி மற்றும் ஆராய்ச்சி நிறுவனத்தின் எட்டாவது பட்டமளிப்பு விழாவுக்குக் குடியரசுத் துணைத் தலைவர் தலைமை தாங்கினார்
டாக்டர் ராம் மனோகர் லோகியா மருத்துவமனையின் முதுநிலை மருத்துவக்கல்வி மற்றும் ஆராய்ச்சி நிறுவனத்தின் எட்டாவது பட்டமளிப்பு விழாவுக்குக் குடியரசுத்துணைத் தலைவர் திரு. எம் வெங்கய்யா நாயுடு தலைமை தாங்கினார். மத்திய சுகாதாரம் மற்றும் குடும்பநலத்துறை அமைச்சர் திரு ஜே பி நட்டா, இணைஅமைச்சர்கள் திரு. அஸ்வினி குமார் சவுபே, திருமதி அனுப்ரியா படேல் ஆகியோர் முன்னிலை வகித்தனர்.
விழாவில் கலந்துகொண்டு பேசிய குடியரசுத் துணைத் தலைவர், ராம் மனோகர் லோகியா மருத்துவமனை நாட்டின் மிகச் சிறந்த மருத்துவ நிறுவனங்களில் ஒன்றாகத் திகழ்கிறது என்றும், கடந்த 75 ஆண்டுகளாக மக்களுக்குத் தொண்டாற்றி வருகிறது என்றும் கூறினார். கல்வியும், சுகாதாரமும், நாட்டின் இரண்டு முக்கிய தூண்களாக விளங்குகின்றன என்று அவர் குறிப்பிட்டார். ஆயுஷ்மான் பாரத் தேசியச் சுகாதாரப் பாதுகாப்பு இயக்கம் பத்து கோடி குடும்பங்களைச் சேர்ந்த ஐம்பது கோடி பேரின் சுகாதாரப் பாதுகாப்பை உறுதிப்படுத்துவதற்காகக் கொண்டுவரப்பட்டுள்ளது என்று குடியரசுத் துணைத் தலைவர் கூறினார். சுகாதார அமைச்சகத்தின் முன்முயற்சி காரணமாக மருந்து மற்றும் உறுப்புமாற்றுச் சிகிச்சையில் நம்பகத்தன்மை ஏற்பட்டிருப்பதாகவும் இதன் காரணமாகப் புற்றுநோய், இதயநோய்களுக்கான சிகிச்சைக்கு ஆகும் செலவு கணிசமாகக் குறைந்துள்ளது என்றும், இதனால் சாதாரண நோயாளிகள் பலனடைவார்கள் என்றும் குடியரசுத் துணைத் தலைவர் தெரிவித்தார்.
நிகழ்ச்சியில் பேசிய மத்திய சுகாதாரம் மற்றும் குடும்பநலத்துறை அமைச்சர் திரு. ஜே.பி. நட்டா, பட்டம் பெற்ற மாணவர்களைப் பாராட்டினார். மருத்துவ அறிவியலில் நவீனத்துவம், தொழில்நுட்பம் மற்றும் ஆராய்ச்சியின் உதவியுடன் மாணவர்கள் 21ம் நூற்றாண்டின் புதிய உலகில் மிகத் துணிச்சலாக அடியெடுத்து வைத்துள்ளதாகத் தெரிவித்த திரு ஜே பி நட்டா, ஏழை மக்கள், மருத்துவ உதவி தேவைப்படுபவர்கள், ஒடுக்கப்பட்ட மக்களின் ஆரோக்கியத்தை முன்னேற்றுவதற்குப் பாடுபட வேண்டும் என்ற உயரிய நோக்கத்தை எப்போதும் மறந்துவிடக் கூடாது என்று வலியுறுத்தினார். ஏழை என்பதற்காகவோ சமுதாயத்தின் அடிமட்டத்தைச் சேர்ந்தவர் என்பதற்காகவோ எந்த நோயாளிக்கும் மருத்துவச் சிகிச்சை மறுக்கப்படக்கூடாது என்று மத்திய சுகாதாரத்துறை அமைச்சர் உறுதிபட வலியுறுத்தினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 91
ஜல்சக்தி அமைச்சகம்
ஜல்ஜீவன் திட்டத்தின் கீழ் ஒடிசாவுக்கு ரூ.3,323 கோடி மானியம் ஒதுக்கீடு
ஜல்ஜீவன் திட்டத்தின் கீழ், ஒடிசாவுக்கான மத்திய அரசின் மானியம் 2021-221ம் ஆண்டில் ரூ.3,323.42 கோடியாக அதிகரிக்கப்பட்டுள்ளது. இது கடந்த 2020-21ம் ஆண்டில் ரூ.812.15 கோடியாக இருந்தது.
இந்த 4 மடங்கு உயர்வுக்கு ஜல்சக்தி துறை அமைச்சர் திரு கஜேந்திர சிங் செகாவாத் ஒப்புதல் அளித்துள்ளார். 2024ம் ஆண்டு மார்ச் மாதத்துக்குள், ஒடிசாவில் அனைத்து கிராம வீடுகளுக்கும் குடிநீர் குழாய் இணைப்பு வழங்கப்படும் என மத்திய அமைச்சர் உறுதியளித்துள்ளார்.
கடந்த 2019ம் ஆண்டு ஆகஸ்ட் 15ம் தேதி, இத்திட்டம் தொடங்கப்பட்டபோது, ஒடிசாவில் 3.10 லட்சம் வீடுகளுக்கு மட்டுமே குடிநீர் குழாய் இணைப்பு இருந்தது. அப்போது இருந்து இதுவரை 22.84 லட்சம் வீடுகளுக்கு குடிநீர் குழாய் இணைப்பு வழங்கப்பட்டுள்ளன. ஒடிசாவில் மொத்தம் உள்ள 85.66 லட்சம் வீடுகளில், தற்போது 25.95 லட்சம் வீடுகளில் குடிநீர் குழாய் விநியோகம் உள்ளது.
ஒடிசா முதல்வருக்கு, ஜல்சக்தி துறை அமைச்சர் திரு கஜேந்திர சிங் செகாவத் எழுதியுள்ள கடிதத்தில், அனைத்து கிராமங்களிலும், குடிநீர் குழாய் இணைப்பு திட்டத்தை தொடங்க வேண்டும் எனவும், அப்போதுதான் 2024ம் ஆண்டு மார்ச் மாதத்துக்குள் அனைத்து வீடுகளுக்கும் குடிநீர் விநியோகம் செய்ய முடியும் என வலியுறுத்தியுள்ளார்.
ஜல்ஜீவன் திட்டத்தில் ஒடிசாவுக்கான முந்தைய ஒதுக்கீட்டில் ரூ.10.93 கோடி மிச்சம் உள்ளது. இத்திட்டத்தில் மாநில அரசின் பங்கீடான ரூ.3,253 கோடியை சேர்த்தால், ஒடிசாவுக்கு இத்திட்டத்தை அமல்படுத்த ரூ.6,596 கோடி உள்ளது என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734590
சுற்றுலா அமைச்சகம்
சுற்றுலா அமைச்சகம் ”நமது தேசத்தைப் பாருங்கள்” என்ற வெபினார் தொடரின் கீழ் ”குஜராத்தில் பாரம்பரியச் சுற்றுலா” என்ற தனது 44வது வெபினாரை நடத்தியது.
இந்திய அரசின் சுற்றுலா அமைச்சகத்தின் “நமது தேசத்தைப் பாருங்கள்” என்ற இணையத் தொடர் நிகழ்ச்சியில் 1 ஆகஸ்ட் 2020 அன்று நடைபெற்ற “குஜராத்தில் பாரம்பரியச் சுற்றுலா” என்ற நிகழ்ச்சியானது பழங்காலத் தொல்பொருளியல் இடங்கள் முதல் மத்தியக்கால பெருமைமிகு நினைவுச் சின்னங்கள் மற்றும் நவீன கட்டிடக்கலையின் அற்புதங்கள் வரை குஜராத் மாநிலத்தின் ஆச்சரியமூட்டும் பன்முகத்தன்மை வாய்ந்த பாரம்பரியம் எடுத்துக்காட்டப்பட்டது.
குஜராத்தின் பாரம்பரிய சுற்றுலா சங்கத்தின் செயலாளர் திரு. ரஞ்சித் சிங் பார்மர் மற்றும் எழுத்தாளரும், பயணக் கட்டுரையாளரும், உணவு விமர்சகருமான திரு. அனில் முல்சந்தானி ஆகியோர் வழங்கிய இந்த வெபினாரானது, அழகான கோட்டைகள், அரண்மனைகள், அடுக்குமனைகள், பாரம்பரிய ஹோட்டல்கள் அல்லது தங்கும் இடங்களாக ஆக்கப்பட்ட ஹோம்ஸ்டே போன்ற இதர வரலாற்று இடங்கள் போன்ற குஜராத்தின் பல்வகையான சுற்றுலா மேம்பாட்டு இடங்களை எடுத்துக்காட்டியது. சுமார் 1600 கிமீ குஜராத் கடற்கரையைக் கொண்ட இந்திய மேற்குக் கடற்கரையானது பழங்காலம் முதல் வர்த்தகர்கள், பயணிகள், குடிபெயர்ந்தோர் மற்றும் அகதிகள் ஆகியோரை எப்படி ஈர்த்தது என்பதை நிகழ்ச்சித் தொகுப்பாளர்கள் விளக்கிக் காட்டினர். மேலும் குஜராத்தின் காட்சிப் புலனாகும் மற்றும் புலனாகாத பாரம்பியம் மற்றும் பாரம்பரிய ஹோட்டல்கள், ஹோம்ஸ்டே, அருங்காட்சியகங்கள், வாழ்க்கை முறை நிகழ்வு இடங்கள் மற்றும் மாநில அரசு அனுமதிக்கும் திரைப்பட ஷுட்டிங் இடங்கள் ஆகியவற்றை நிகழ்ச்சித் தொகுப்பாளர்கள் எடுத்துக்காட்டினர். நமது தேசத்தைப் பாருங்கள் என்ற வெபினார் தொடர் நிகழ்ச்சியானது ஒரே இந்தியா உன்னத இந்தியா திட்டத்தின் கீழ் இந்தியாவின் வளமையான பன்முகத்தன்மையைத் மெய்நிகர்வழி எடுத்துக்காட்டும் முயற்சி ஆகும்.
இந்த வெபினார் குஜராத்தின் பல்வேறு சிறப்பம்சங்களை மெய்நிகர் காட்சிகளாகக் காட்டியது. ராஜஸ்தான் மாநில எல்லைக்கு அருகில் உள்ள வடக்கு குஜராத்தின் கட்டிடக்கலைத் தொடர்களில் ஆரம்பித்து அழகான ஆழ்கிணறுகள், ஏரிகள், அறுவடை அமைப்புகள், ராணியின் படிக்கிணறு , பதன், கும்பரியா ஜெயின் கோவில் எனப் பல இடங்கள் எடுத்துக்காட்டப்பட்டன. ராணி கி வாவ் என்பது 11ஆம் நூற்றாண்டின் படிக்கிணறு ஆகும். இதனை யுனெஸ்கோ உலகப்பாரம்பரிய இடமாக அறிவித்துள்ளது.
கூடுதல் தலைமை இயக்குநரான ரூபிந்தர் பிரார், வெபினார் சுருக்கத்தைத் தொகுத்து வழங்கிய போது, பாரம்பரியம்மிக்க மாநிலத்தின் பலவகைப்பட்ட கலாச்சாரம், கட்டிடக்கலை மற்றும் சமையல்கலை ஆகியவற்றை பயணித்து அனுபவிக்க வேண்டிய தேவை குறித்து வலியுறுத்திப் பேசினார்.
வெப்பினார்களின் தொடர்களை https://www.youtube.com/channel/UCbzIbBmMvtvH7d6Zo_ZEHDA/featured
http://tourism.gov.in/dekho-apna-desh-webinar-ministry-tourism
https://www.incredibleindia.org/content/incredible-india-v2/en/events/dekho-apna-desh.html என்ற இணைப்புகளில் பார்க்கலாம்.
1857இன் நினைவுகள் – சுதந்திரப் போராட்டத்துக்கான முன்னோட்டம்” என்ற தலைப்பிலான அடுத்த வெபினார்; 8 ஆகஸ்ட் 2020 அன்று முற்பகல் 11:00 மணிக்கு நடைபெறும்.
(Visitor Counter : 145